परीक्षार्थी पानी बॉटल और गमछा तक नहीं ले जा सकेंगे परीक्षा केंद्र
भास्कर न्यूज | जांजगीर-चांपा
छत्तीसगढ़ व्यावसायिक परीक्षा मंडल द्वारा 5 मार्च को अमीन भर्ती परीक्षा ली जाएगी। परीक्षा में मोबाइल ले जाना प्रतिबंधित कर दिया गया है। इसी प्रकार अभ्यर्थी फूल बांह की शर्ट नहीं पहन सकेंगे तो पानी बॉटल और गमछा ले जाने पर भी प्रतिबंध लगा दिया गया है। परीक्षार्थी को परीक्षा शुरू होने से आधा घंटे पहले आना होगा। परीक्षा की वीडियोग्राफी भी होगी।
परीक्षा के लिए जांजगीर में 16 और चांपा में 5 सेंटर बनाए गए हैं। परीक्षा में 7999 परीक्षार्थी शामिल होंगे। परीक्षा सुबह 10 से 1.15 बजे तक होगी। परीक्षा के लिए 42 आब्जर्वर नियुक्त किए गए हैं। व्यापमं रायपुर द्वारा जल संसाधन विभाग में आमीन के पदों पर सीधी भर्ती के लिए परीक्षा ली जाएगी।
परीक्षा के लिए जिले में 21 सेंटर बनाए गए हैं। इनमें जांजगीर में 16 और चांपा में 5 है। जांजगीर में टीसीएल कॉलेज, कृषि महाविद्यालय एवं अनुसंधान केंद्र, आरकेआर पॉलिटेक्निक कॉलेज पेंड्री, लाइवलीहुड कॉलेज, केंद्रीय विद्यालय, डाइट, शाउमावि क्रमांक 1, शा बउमावि खोखरा भाठा, गट्टानी कन्या उमावि, जयभारत इंग्लिश मिडीयम स्कूल, ज्ञानदीप, ज्ञानोदय, सरस्वती शिशु मंदिर नैला, ज्ञानभारती, ज्ञान ज्योति, शाउमावि खोखरा और चांपा में शाएमएमआर कॉलेज, महारानी लक्ष्मीबाई कन्या उमावि शासकीय हाईस्कूल बरपाली, लायंस उमावि और सरस्वती शिशु मंदिर चांपा को परीक्षा सेंटर बनाया गया है। परीक्षा संचालन के 42 आब्जर्वर नियुक्त किए गए हैं।
आधा घंटा लेट से पहुंचे तो प्रवेश नहीं
परीक्षा के लिए अग्रणी टीसीएल कॉलेज को समन्वयक केंद्र बनाया गया है। समन्वयक डॉ. संतोष अग्रवाल ने बताया कि व्यापमं के निर्देशानुसार परीक्षार्थियों को ओरिजनल आईडी प्रूफ दिखाने के बाद ही प्रवेश दिया जाएगा। परीक्षा 10 बजे से शुरू होगी लेकिन परीक्षार्थियों को आधा घंटे पहले ही केंद्र पहुंचना होगा। बाद में प्रवेश नहीं दिया जाएगा।
टीसीएल में की गई परीक्षा की तैयारी
hin_Deva bho_Deva hin_Deva hin_Deva hin_Deva hin_Deva hin_Deva hin_Deva